Kitabê ''Yuregimi Daglara Nakşettim'' (Mi Zerrîya xo Koyan rê Neqş Kerde) yê Gurbetellî Ersoz bi 145 tabletanê kerrayan Wurttembergicsher Kunstverein Stuttgart de ame mojnayene. Pêramotiş heta 22ê çeleyê 2022î de akerde yo.
Banu Cennetoglu kitabxaneyê xo yê bi 145 lewhayan Wurttembergischer Kunstverein Stuttgart de sey pêramotişî akerd.
Katalog de qala serranê rojnamegerî û gerîlatîya Gurbetelî yena kerdene.
Banu Cennetoglu vist vîrî ke Ersoze rê qedexeyê rojnamegerîye' amebi dayene û vat: ''No qedexe hema zî dewam keno. Weçinîtox û rojnamegerî zî tede 8 hezar û 500 ra zêdêr kurdî bi bahaneya 'têkilîya bi PKKyî' ameyî destbendkerdene yan zî tepişîyayî. Bi seyan kitabî ameyî qedexekerdene. Rojnuşteyê Gurbetellî zî nînan ra yew o.''
Ersoze kitabê ''Yuregimi Daglara Nakşettim'î mabênê 27ê temmuza 1995î-8ê teşrîna verêne ya 1997î de nuştbi.
